PMIndiaData/PMIndiaSum huggingface dataset:
بھارت –یواے ای ورچوئل سربراہ کانفرنس

وزیراعظم جناب نریندرمودی اور ابوظہبی کے ولیعہد شہزادے اورمتحدہ عرب امارات (یو اے ای )کے مسلح افواج کے ڈپٹی سپریم کمانڈر ، عزت مآب شیخ محمد بن زائد النہیان ، 18فروری 2022کو ایک ورچوئل سربراہ کانفرنس کاانعقاد کریں گے ۔ ایک ایسے وقت کہ جب بھارت ، آزادی کے امرت مہوتسو کے طورپر اپنی آزادی کے 75سال کا جشن منارہاہے اوریو اے ای ، اپنے قیام کے 50سال مکمل ہونے کا جشن منارہاہے ، دونوں قائدین کی جانب سے دونوں ملکوں کے مابین تاریخی اوردوستانہ تعلقات سے متعلق اپنے ویژن کا خاکہ پیش کئے جانے کا امکان ہے ۔ دونوں قائدین ، دوطرفہ اشتراک کے بارے میں بھی تبادلہ خیال کریں گے اورباہمی مفاد کے علاقائی اوربین الاقوامی امورپرغوروخوض کریں گے ۔ حالیہ برسوں میں ،بھارت اورمتحدہ عرب امارات کے درمیان تمام شعبوں میں دوطرفہ تعلقات مستحکم ہوئے ہیں اوردونوں ملکوں نے ایک جامع کلیدی ساجھیداری کا آغاز کیاہے ۔ وزیراعظم جناب نریندرمودی نے 2015، 2018اور2019میں متحدہ عرب امارات کا دورہ کیاتھا جبکہ ابوظہبی کے ولیعہد شہزادے 2016اور 2017میں بھارت آئے تھے ۔ دونوں ملکوں کے درمیان وزارتی سطح کے دورے بھی جاری ہیں ۔ ان میں 2021میں یو اے ای کے لئے وزیرخارجہ کے تین دور کے اورکامرس اورصنعت کے وزیر کا ایک دورہ بھی شامل ہے ۔ دونوں ملکوں نے کووڈ -19عالمی وباء کے دوران ، حفظات صحت اور خوراک کی یقینی فراہمی کے اہم شعبوں میں نزدیکی اشتراک کیاہے ۔ اس کے علاوہ دوطرفہ تجارت ، سرمایہ کاری اورتوانائی کے شعبے میں تعلقات بھی مسلسل مستحکم بنے ہوئے ہیں ۔ دونوں فریق، قابل تجدید توانائی ، اسٹارٹ ایس ، فن ٹیک وغیرہ کے نئے شعبوں میں اپنے تعاون میں بھی مزید اضافہ کررہے ہیں ۔بھارت ، دبئی ایکسپو2020 میں سب سے بڑے پویلین میں سے ایک پویلین کا انعقاد کررہاہے ۔ جامع اقتصاد ی ساجھیداری سمجھوتہ (سی ای پی اے ) ، دوطرفہ تعلقات میں ایک بڑی پہل قدمی ہے ۔ سی ای پی اے کے لئے ستمبر 2021میں مذاکرات کا آغاز ہواتھا اوراب یہ مکمل ہوچکے ہیں ۔ اس سمجھوتے کی بدولت ، بھارت ، یواے ای کے درمیان اقتصادی کاروباری اورتجارتی روابط اگلی سطح تک پہنچیں گے ۔ متحدہ عرب امارات ، بھارت کاتیسرا سب سے بڑا تجارتی ساجھیدارہے اورباہمی تجارت اورسرمایہ کاری میں خاطرخواہ اضافہ ہونے کی امیدہے ۔ متحدہ عرب امارات بھارت کے تقریبا 35 لاکھ لوگوں کی میزبانی کررہاہے ۔ وزیراعظم جناب نریندرمودی نے عالمی وباء کے دوران بھارتی برادری کی مدد کرنے کے لئے متحدہ عرب امارت کی قیاد ت کی ستائش کی ہے ۔ دوسری جانب متحدہ عرب امارات کی قیادت بھی اپنے ملک کی ترقی میں بھارتی برادری کے گراں قدر تعاون کی ستائش کرتی ہے ۔ دونوں ملکوں نے عالمی وباء کے دوران 2020 میں ایئرببل سے متعلق انتظامات پراتفاق کیاتھا ۔ جس کی بدولت کووڈ -19سے درپیش چنوتیوں کے باوجود دونوں ملکوں کے درمیان لوگوں کی آمدورفت میں سہولت پیداہوئی ہے ۔
کابینہ نے بھارت اور ازبیکستان کے درمیان منشیات، ادویات، نشہ آور مادے کی غیر قانونی اسمگلنگ سے نمٹنے میں باہمی تعاون کے ایک مفاہمت نامےکو منظوری دی

نئی دہلی،26؍ستمبر، وزیراعظم جناب نریندر مودی کی صدارت میں مرکزی کابینہ نے بھارت اور ازبیکستان کے درمیان منشیات ، ادویات ،نشہ آور مادے وغیرہ میں غیر قانونی اسمگلنگ کی روک تھام کے لئے باہمی تعاون سے متعلق ایک مفاہمت نامے کو منظوری دی ہے۔ فوائد: یہ مفاہمت نامہ نشہ آور ادویات اور ذہن کو سلانے والے مادوں کے ریگولیشن میں باہمی تعاون اور منشیات کی اسمگلنگ کی روک تھام میں مدد کرے گا۔ یہ ایک مؤثر فریم ورک ہے جس کا مقصد شناخت شدہ شعبوں میں باہمی امداد اور تعاون کے تمام امور کا احاطہ کرے گا۔ یہ مفاہمت نامہ حکومتوں کے درمیان ادارہ جاتی بات چیت میں مؤثر طور پر سہولت پیدا کرے گا۔ یہ مفاہمت نامہ نافذ ہونے کے بعد ملکوں کے درمیان منشیات کی اسمگلنگ کی روک تھام میں مدد کرے گا۔ ۔۔۔۔۔۔۔۔۔۔۔ ۰۰۰۰۰۰۰۰ (م ن-وا- ق ر)
وزیر اعظم نریندر مودی نے بیڈ منٹن کی عالمی چیمپئن شپ 2021 میں چاندی کا تمغہ جیتنے کے لئے مشہور بیڈ منٹن کھلاڑی کدامبی سری کانت کو مبارکباد دی

وزیر اعظم جناب نریندر مودی نے بیڈ منٹن میں عالمی چیمپئن شپ 2021 میں چاندی کا تمغہ جیتنے کے لئے بیڈ منٹن کے مشہور کھلاڑی کدامبی سری کانت کو مبارکباد دی ہے۔ ایک ٹویٹ میں وزیر اعظم نے کہا: تاریخی چاندی کا تمغہ جیتنے کے لئے @کدامبی کو مبارکباد ۔اس جیت سے بہت سے کھلاڑیوں کو تحریک ملے گی اور وہ بیڈ منٹن میں مزید دلچسپی لیں گے۔
وزیر اعظم نے ہولی کی مبارکباد پیش کی

نئی دہلی، 18 مارچ 2022: وزیر اعظم جناب نریندر مودی نے ہولی کے موقع پر عوام کو مبارکباد پیش کی ۔ ایک ٹوئیٹ میں وزیر اعظم نے کہا؛ ’’آپ سبھی کو تہہ دل سے ہولی کی مبارکباد۔ آپسی محبت اور بھائی چارے کی علامت رنگوں کا یہ تیوہار آپ سبھی کی زندگی میں خوشیوں کا ہر رنگ لے کر آئے۔‘‘
آسان ضوابط اور طویل المدت پٹے کے طریقۂ  کارکے ذریعہ آئی آرایس ڈی سی کو نوڈل ایجنسی بناکرریلوے اسٹیشنوں کی ازسرنوترقی

نئی دہلی ،4اکتوبر :وزیراعظم ، جناب نریندرمودی کی قیادت میں مرکزی کابینہ نے بھارتیہ ریلوے کے ذریعہ ریلوے اسٹیشنوں کی ازسرنوترقی کی تجویز کو اپنی منظوری دے دی ہے ۔ اس کے لئے انڈین ریلوے اسٹیشن ڈیولپمنٹ کارپوریشن لمیٹڈ (آئی آرایس ڈی سی ) کو نوڈل ایجنسی اوراہم پروجیکٹ ترقیات ایجنسی بنایاجائیگا اور ضوابط کو آسان بنایاجائیگا ۔99برسوں پراحاطہ کرنے والے طویل المدت پٹے کے مختلف النوع کاروباری ماڈلوں کو اختیارکیاجائیگا اوراس طریقے سے بڑے پیمانے پرجدیدکاری عمل میں آئیگی اور عالمی سطح کا بنیادی ڈھانچہ قائم ہوگا۔ ملک بھرمیں تمام بڑے ریلوے اسٹیشنوں کی ازسرنوترقی کامنصوبہ بنایاگیاہے اوراس کے لئے ریلوے اسٹیشن کے اندراورباہرپڑی ہوئی خالی آراضی اورگنجائش کو کاروباری مقاصد کے تحت ترقی دی جائیگی ۔ یہ پروگرام مسافروں کے لئے جدید ترین سہولتیں فراہم کریگا اضافی مالیہ فراہم کریگا اور وزارت ریلوے کو مجموعی طورپر کم سے کم لاگت برداشت کرنی پڑیگی ۔ مزید برآں ریلوے اسٹیشنوں کی ازسرنوترقی جو ملک بھرمیں عمل میں آئیگی وہ معیشت پرمتعدد اورمختلف النوع اثرات مرتب کریگی ۔ اس کے نتیجے میں زیادہ تعدادمیں روزگارفراہم ہوں گے اور بہتراقتصادی نموحاصل ہوگی ۔ آئی آرایس ڈی سی ایک نوڈل ایجنسی ہے اور یہ ایجنسی مجموعی کلیدی منصوبہ اورکاروباری منصوبے انفرادی طورپریااسٹیشنوں کے گروپ کے لئے وضع کریگی اوراس بات کا لحاظ رکھے گی کہ لاگت کم سے کم ہو۔ وزارت ریلوے کے لئے کاروباری منصوبوں کی منظوری کے بعد آئی آرایس ڈی سی یادیگرپروجیکٹ ترقیات ایجنسیاں اسٹیشن کی ازسرنوترقی کا کام شروع کریں گی ۔ ریلوے /آرایل ڈی اے /آئی آرایس ڈی سی مقامی شہری انجمنوں اورشہری مقامی اداروں ، ڈی ڈی اے یادیگر یوٹی کے ساتھ مل کر ریلوے کی آراضی کو ترقی دینے کا منصوبہ وضع کریں گے ، ساتھ ہی ساتھ متعلقہ زمین کو فری ہولڈ بنیاد پر ریلوے کو منتقل کرنے کے امکانات کو بھی بروئے کارلائیں گے۔ اس کے نتیجے میں وزارت ریلوے ملک بھرمیں برائے نام لاگت پر بڑے ریلوے اسٹیشنوں کو ازسرنوترقی دینے کے کام کو مہمیز کرسکے گی ۔ یہ تمام ترترقیاتی کوششیں جدید ترین اسمارٹ اسٹیشنوں کے قیام میں مدد گار ہوں گی اوریہ تمام ترریلوے اسٹیشن منی اسمارٹ شہروں کے طورپر کام کریں گے ۔ ریلوے مسافراورصنعت کو سب سے زیادہ فائدہ ہوگا ۔ ریلوے مسافروں کو بین الاقوامی ریلوئے ٹرمنلوں جیسی سہولتیں حاصل ہوں گی اورتوقع کی جاتی ہے کہ اس پروگرام کے مثبت بیرونی نتائج میں سے ایک نتیجہ یہ بھی حاصل ہوگا کہ بڑے پیمانے پریعنی بڑی تعداد میں روزگارفراہم ہوں گے ۔ 24اکتوبر ، 2015کو زونل ریلویز کے ذریعہ کابینی منظوریوں کے ضوابط کے مطابق 45برسوں کی پٹہ مدت کے لئے اے ون اوراے کیٹگوری کے اسٹیشنو ں کو ازسرنوترقی دینے کے لئے منظوری حاصل کی گئی تھی تاہم متوقع بولی لگانے والوں کی جانب ناکافی طورپر دلچسپی کا اظہارکیاگیاتھا۔ ڈیولپروں ، سرمایہ کاروں اور دیگرشراکت داروں سے گفت وشنید کے دوران کثیر النوع ذیلی پٹے داری اورآسان بولی لگانے کے ضوابط سمیت متعدد موضوعات پرتبادلہ خیالات عمل میں آئے تھے ۔ لہذا ان تمام معاملات سمیت ایک بہتر اور سہل پروگرام وضع کیاجاناتھا اوریہ کام ایک خصوصی عمل آوری ایجنسی یعنی آئی آرایس ڈی سی کے توسط سے عمل میں آناتھا ۔
وزیراعظم نے معروف ہاکی کھلاڑی جناب چرنجیت سنگھ کے انتقال پر اظہار تعزیت کیا

وزیراعظم جناب نریندر مودی نے ہاکی کے ممتاز کھلاڑی جناب چرنجیت سنگھ کے انتقال پر گہرے رنج وغم کا اظہار کیا ہے۔ وزیراعظم نے ایک ٹوئیٹ میں کہا؛ ‘‘ہاکی کے ممتاز کھلاڑی جناب چرنجیت سنگھ کے انتقال پر غمزدہ ہوں۔ بھارتی ہاکی ٹیم کی کامیابی میں انہوں نے اہم رول ادا کیا، جس میں 1960 کی دہائی میں روم اور ٹوکیو اولمپکس قابل ذکر ہیں۔ ان کے خاندان اور دوستوں سے اظہار تعزیت کرتا ہوں۔ اوم شانتی’’۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (ش ح-ف ا – ق ر)
وزیراعظم نے، بھارت اور جاپان کے درمیان سفارتی تعلقات  کے قیام  کے 70 سال مکمل ہونے پر خوشی کا اظہار کیا

وزیراعظم جناب نریندر مودی نے آج بھارت اور جاپان کے درمیان سفارتی تعلقات کے قیام کے 70 سال پورے ہونے پر خوشی کا اظہار کیا ہے۔ جناب مودی نے مزید کہا ہے کہ ہمارے تعلقات چاہے وہ اسٹریٹجک ہوں، اقتصادی یا عوام سے عوام کے رابطے ہوں، ہر زمرے میں گہرے ہوئے ہیں۔ وزیراعظم نے سلسلے وار ٹوئیٹ کرتے ہوئے کہا ہے کہ ‘‘ایسے میں جب کہ ہم آج بھارت اور جاپان کے درمیان سفارتی تعلقات کے قیام کے 70 سال مکمل ہونے کا جشن منا رہے ہیں، مجھے یہ دیکھ کر خوشی ہوئی ہے کہ ہمارے تعلقات ، چاہے وہ اسٹریٹجک ہوں، اقتصادی ہوں یا عوام سے عوام کے رابطے ہوں، ہر زمرے میں گہرے ہوئے ہیں۔’’ ‘‘حال ہی میں میرے دوست وزیراعظم کیشیدا کے سالانہ چوٹی میٹنگ کے لئے بھارت کے دورے نے کووڈ کے بعد کی دنیا میں خصوصی اسٹریٹجک اور عالمی ساجھیداری میں ہمارے تعلقات کو مزید گہرا کرنے کے لئے ایک نقشہ راہ پیش کیا ہے۔ میں اس مقصد کو حاصل کرنے کی خاطر وزیراعظم کیشیدا کے ساتھ کام کرتے رہنے کا خواہشمند ہوں۔’’ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ (ش ح-و ا- ق ر)
وزیراعظم کووڈ۔ 19 کے خلاف ٹیکہ کاری  کے لئے منصوبہ بندی اور تیاریوں کو جائزہ  لینے کے  غرض سے منعقدہ میٹنگ کی صدارت کی

نئی دہلی، 30 جون 2020، وزیراعظم جناب نریندر مودی نے آج کووڈ۔ 19 کے خلاف جیسے اور جب ویکسین دستیاب ہوگی، اس کے ٹیکہ کاری کے لئے منصوبہ بندی اور تیاریوں کا جائزہ لینے کی غرض سے منعقدہ ایک اعلی سطحی میٹنگ کی صدارت کی۔ وزیراعظم نے کہا کہ ہندوستان کی بہت بڑی اور متنوع آبادی کی ٹیکہ کاری کے لئے میڈیکل سپلائی چین کے بندوبست، جس آبادی کوزیادہ خطرہ ہے، اس کو ترجیح دینے ، اس عمل میں شامل مختلف ایجنسیوں کے درمیان تال میل کرنے کے ساتھ ساتھ اس قومی کوشش میں پرائیویٹ سیکٹر اور سول سوسائٹی کے رول سے متعلق معاملات پر توجہ دیئے جانے کی ضرورت ہوگی۔ وزیراعظم نے چار رہنما اصول بھی بتائے جوکہ اس قومی کوشش کی بنیاد بنیں گے: پہلا یہ کہ کمزور گروپوں کی شناخت کی جائے اور انہیں جلد ٹیکہ کاری کےلئے ترجیح دی جائے۔ ان لوگوں میں مثال کے طور پر ڈاکٹر، نرسیں، ہیلتھ کیئر ورکرز ، صف اول کے غیر طبی کورونا واریئرس اور عوام میں سے کمزور لوگ شامل ہوں گے؛ دوسرا یہ کہ ٹیکہ کاری ‘‘کسی کی بھی اور کہیں بھی’’ ہونی چاہیئے۔ یعنی ویکسین حاصل کرنے کے لئے رہائش سے متعلق کوئی پابندی نہیں ہونی چاہیے؛ تیسرا یہ کہ ٹیکہ کاری سستی اور سبھی کے لئے ہونی چاہیئے۔ کوئی بھی شخص پیچھے نہیں چھوٹنا چاہیے؛ اور چوتھا یہ کہ ویکسن کے پروڈکشن سے لیکر ٹیکہ کاری تک کے پورے عمل کی ٹکنالوجی کا پورا استعمال کرتے ہوئے ریئل ٹائم نگرانی ہونی چہاہئے اور اسے مدد فراہم رائی جانی چاہئے۔ وزیراعظم نے ٹکنالوجی کے ایسے دستیاب متبادلوں کے موٹے طور پر اندازہ قدر کی ہدایت دی، جن کو بہت ہی موثر طریقے سے اور وقت پر ٹیکے لگانے کی اس کوشش کی ریڑھ بنایا جاسکے۔ وزیراعظم نے ہدایت دی کہ اتنے بڑے پیمانے پر ٹیکہ کاری کے لئے فوری طور پر مفصل منصوبہ بندی کی جانی چاہیے۔ میٹنگ میں ویکسین تیار کئے جانے کی کوششوں کی موجودہ صورتحال کا جائزہ بھی لیا گیا۔ وزیراعظم کووڈ،۔ 19 کے خلاف ٹیکہ کاری ک کوششوں میں ہندوستان کے مثبت رول ادا کرنے کی عہد بندی کا بھی ذکر کیا۔ ۔۔۔۔۔۔۔۔۔۔۔ م ن۔ ا گ۔ن ا۔ (30-06-2020)
بھارت کی جی 20 صدارت کے لیے لوگو، تھیم اور اور ویب سائٹ کی رونمائی

وزیر اعظم جناب نریندر مودی نے آج بھارت کی جی 20 صدارت کے لیے لوگو، تھیم اور ویب سائٹ کی رونمائی کی۔ وزیر اعظم کے ذریعہ ورچووَل طریقہ سے جاری کیے گئے لوگو، تھیم ذیل میں دیے گئے ہیں: لوگو اور تھیم کی وضاحت: جی 20 کا لوگو بھارت کے قومی پرچم کے زندہ رنگوں – زعفرانی، سفید اور ہرا، اور نیلا – سے ترغیب یافتہ ہے ۔ اس میں بھارت کے قومی پھول کمل کے ساتھ زمین کو جوڑا گیا ہے، جو چنوتیوں کے درمیان ترقی کو ظاہر کرتا ہے۔ زمین زندگی کے تئیں بھارت کے کرہ ٔ ارض دوست نقطہ نظر کی عکاسی کرتی ہے جو فطرت کے ساتھ ہم آہنگی کی علامت ہے ۔جی 20 لوگو کے نیچے دیوناگری رسم الخط میں ’’بھارت‘‘ لکھا ہے۔ لوگو ڈیزائن کے لیے منعقدہ ایک کھلے مقابلے کے دوران موصول ہوئی تجاویز کے عناصر کو اس لوگو میں شامل کیا گیا ہے۔ مائی گو پورٹل پر منعقدہ اس مقابلے کو 2000 سے زائد داخلوں کے ساتھ زبردست ردعمل حاصل ہوا۔ یہ جی 20 کی بھارت کی صدارت کے دوران عوامی شراکت داری کی وزیر اعظم کی تصوریت سے ہم آہنگ ہے۔ بھارت کی جی 20 کی صدارت کا عنوان – ’’وسودھیو کٹمب کم‘‘ یا ’’ایک کرۂ ارض، ایک کنبہ، ایک مستقبل‘‘- مہا اُپ نِشد کے قدیم سنسکرت صحیفے سے لیا گیا ہے۔ لازمی طور پر، یہ مضمون زندگی کی تمام اقدار – انسان، جانور، پیڑ پودے ، جراثیم – اور زمین پر اور وسیع کائنات میں ان کے باہمی تعلق کی تصدیق کرتا ہے۔ یہ تھیم انفرادی طرز حیات کے ساتھ ساتھ قومی ترقی کی سطح پر، اپنے متعلقہ، ماحولیاتی طور پر پائیدار اور ذمہ دار متبادلوں کے ساتھ ’لائف‘ (طرز حیات برائے ماحولیات) پر بھی روشنی ڈالتی ہے، جس کی وجہ سے عالمی سطح پر تغیراتی اقدامات کیے جاتے ہیں اور نتیجتاً ایک صاف ستھرا، سبز اور نیلگوں مستقبل یقینی ہوتا ہے۔ لوگو اور تھیم مل کر بھارت کی جی 20 کی صدارت کے تعلق سے ایک مضبوط پیغام دیتے ہیں، جو دنیا میں سبھی کے لیے مبنی بر انصاف مساوی ترقی کے لیے ایک پائیدار، جامع، ذمہ دار اور مبنی بر شمولیت انداز میں کوشش کر رہا ہے، وہ بھی ایسی صورتحال میں جب ہم ہنگامہ خیز دور سے گزر رہے ہیں۔ یہ لوگو اور تھیم ہماری جی 20 کی صدارت کے لیے ایک منفرد بھارتی نقطہ نظر کی نمائندگی کرتے ہیں ، جو اپنے آس پاس کے ایکو نظام کے ساتھ ہم آہنگی پیدا کرکے جینا سکھاتا ہے۔ بھارت کے لیے جی 20 کی صدارت ’’امرت کال‘‘ کے آغاز کی بھی علامت ہے۔ یہ ’’امرت کال‘‘ 15 اگست 2022 کو اس کی آزادی کی 75ویں سالگرہ سے شروع ہوکر اس کی آزادی کے 100ویں برس تک کی 25 برس کی مدت پر مشتمل ہے اور ایک مستقبل پر مبنی، خوشحال، مبنی بر شمولیت اور ترقی یافتہ معاشرہ، جس کی بنیاد میں انسان پر مرتکز نقطہ نظر ہو، کی جانب آگے بڑھنے والا سفر ہے۔ جی 20 ویب سائٹ وزیر اعظم کے ذریعہ بھارت کی جی 20 کی صدارت کی ویب سائٹ www.g20.in کا آغاز بھی کیا گیا۔ یہ ویب سائٹ یکم دسمبر 2022، جس دن بھارت جی 20 کی صدارت کا عہدہ اختیار کرے گا، کو جی 20 کی صدارت کی ویب سائٹ www.g20.in پر بلارکاوٹ منتقل ہو جائے گی۔ جی 20 اور لاجٹکس انتظامات کے بارے میں اہم معلومات کے علاوہ، اس ویب سائٹ کا استعمال جی 20 سے متعلق معلومات کے ذخیرے اور خدمت کے لیے بھی کیا جائے گا۔ اس ویب سائٹ میں شہریوں کے لیے سجھاؤ پیش کرنے کا ایک سیکشن بھی شامل ہے۔ جی 20 ایپ: ویب سائٹ کے علاوہ، اینڈرائڈ اور آئی او ایس، دونوں پلیٹ فارموں پر ایک موبائل ایپ ’’جی 20 انڈیا‘‘ جاری کی گئی ہے۔
وزیراعظم نے منی پور کو اس کے یوم تاسیس کے موقع پر مبارکباد دی

نئی دہلی۔21؍جنوری۔وزیراعظم جناب نریندر مودی نےآج منی پور ریاست کے عوام کو اس کے یوم تاسیس کے موقع پر مبارکباد دی ہے۔ ایک ٹوئیٹ پیغام میں وزیراعظم نے کہا ’’منی پور اپنے متحرک کلچر کے لئے جانا جاتا ہے ، منی پور کے عوام نے مختلف میدانوں میں معرکۃ الآراء کام کیے ہیں۔ یہ ریاست آنے والے برسوں میں بھی اسی طرح ترقی کرتی رہے‘‘۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔اس ۔ ع ن
کابینہ نے ہندوستان اور آسٹریا کے درمیان مفاہمت نامے کو منظوری دی

نئی دہلی،07 مارچ2019؍وزیر اعظم جناب نریندر مودی کی سربراہی میں مرکزی کابینہ نے آج سڑک کے بنیادی ڈھانچے کے سیکٹر میں ٹیکنالوجی تعاون پر ہندوستان کی سڑک، ٹرانسپورٹ ، شاہراہوں کی وزارت اور آسٹریا کی ٹرانسپورٹ، اختراع اور ٹیکنالوجی کی وفاقی وزارت کے درمیان ایک اقرار نامے کو منظوری دے دی ہے۔ اثرات: اس مفاہمت نامے کا مقصد دونوں ملکوں کے درمیان سڑک ٹرانسپورٹیشن ، سڑکوں؍ شاہراہوں کے بنیادی ڈھانچے کی ترقی، بندوبست، انتظامیہ، سڑک کے تحفظ اور انٹلی جنٹ ٹرانسپورٹ نظام کے شعبے میں باہمی تعاون کے لئے ایک مؤثر فریم ورک تشکیل دینا ہے۔ یہ مفاہمت نامہ جمہوریہ ہندوستان اور ریپبلک آف آسٹریا کے درمیان تعلقات کو مزید مستحکم کرے گا ۔ طویل عرصے سے جاری باہمی تعلقات کو فروغ دے گا اور دونوں ملکوں کے درمیان تجارت میں اضافہ کرنے کے علاوہ علاقائی یکجہتی کو بڑھائے گا۔ فائدے: ہند –آسٹریا کے درمیان سڑک ٹرانسپورٹ کے سیکٹر میں باہمی تعاون سے دونوں کو فائدہ ہوگا۔ یہ فائدہ سڑک کے تحفظ کے ساتھ ساتھ اس سیکٹر کے لئے پُرکشش مالی امکانات بڑھائے گا۔اس طرح دونوں ملکوں کے درمیان پہلے سے اچھے تعلقات کو مزید فروغ حاصل ہوگا۔ ان اچھے تعلقات میں اضافہ ٹرانسپورٹ سیکٹر میں مجوزہ مفاہمت نامے کے ذریعے ممکن ہوسکے گا۔ پس منظر: ہندوستان کے آسٹریا کے ساتھ اچھے سفارتی تعلقات رہے ہیں اور 1949ء میں دونوں ملکوں کے درمیان باہمی تعلقات کے قیام کے بعد سے یہ تعلقات قائم ہوئے ہیں۔ دونوں ملک دوستانہ معاشی اور سفارتی تعلقات کی ایک تاریخ شیئر کرتے ہیں۔ آسٹریا کے پاس سڑکوں اور شاہراہوں کے لئے جدید ٹیکنالوجیاں ہیں، جن میں الیکٹرونک ٹول نظام، انٹیلی جینٹ ٹرانسپورٹیشن نظام، ٹریفک کے بندوبست کا نظام، سرنگ کی نگرانی کا نظام، جیو میپنگ اور زمین کے کھسکنے سے تحفظ کے اقدامات شامل ہیں۔ م ن۔ح ا۔ن ع
وزیراعظم نے بائیسیکل کے عالمی دن کے موقع پر مہاتما گاندھی کی تصویر ساجھا کی

وزیراعظم جناب نریندرمودی نے ماحولیات کے لئے طرز زندگی (لائف ) کے تصورکا حوالہ دیتے ہوئے مہاتماگاندھی کی سائیکل پرسوار ایک تصویر ساجھا کی ہے ۔ آج بائیسیکل کا عالمی دن ہے ۔ وزیراعظم نے ایک ٹوئیٹ کیا ؛ ‘‘ماحولیات کے لئے طرز زندگی ۔ آج بائیسیکل کا عالمی دن ہے اورماحولیاتی توازن کوقائم رکھنے اورصحت مند طرززندگی گزارنے کے لئے مہاتماگاندھی سے زیادہ بہتر ترغیب کس سے حاصل ہوسکتی ہے ۔ ’’
وزیراعظم جناب نریندر مودی نے  سجیت ولسن کی محفوظ اور بخیریت  واپسی کی دعا کی۔

وزیراعظم جناب نریندر مودی نے جناب سجیت ولسن کی محفوظ اور بخیریت واپسی کی دعا کی ہے۔ وزیراعظم نے کہا کہ انہوں نے تمل ناڈو کے وزیراعلی ایڈاپڈی پلانی سوامی سے سجیت ولسن کی حفاظت کے لیے کی جانے والی کوششوں کے بارے میں گفتگو کی۔ انہوں نے کہا کہ جناب سجیت ولسن کی واپسی کو یقینی بنانے کے لیے ہر ممکن کوشش کی جائے گی۔ ۔۔۔۔۔۔۔۔۔۔۔ م ن ۔س ش۔ ت ع۔
وزیر اعظم نے کیندریہ ودیالیہ، پتھورا گڑھ کے طلباء کی جانب سے  پریکشا پہ چرچا  کے موقع پر ایک گیت کی پیشکش کا اشتراک کیا

وزیر اعظم جناب نریندر مودی نے پتھورا گڑھ کے کیندریہ ودیالیہ کے طلباء کے ذریعہ ‘پریکشا پہ چرچا ‘کے موقع پر ایک گیت کی پیشکش کا اشتراک کیا ۔ کیندریہ ودیالیہ سنگٹھن کے ایک ٹویٹ کو دوبارہ ٹویٹ کرتے ہوئے، وزیر اعظم نے لکھا ؛ “لاجواب ! سُروں میں پرویا گیا طلباء کا یہ جذبہ امتحان کے جشن میں نئے رنگ بھرنے والا ہے، ان میں جوش و خروش پیدا کرنے والا ہے۔” ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 361
مدھیہ پردیش، منی پور اور مغربی بنگال کے گورنروں نے وزیر اعظم سے ملاقات کی

مدھیہ پردیش، منی پور، مغربی بنگال اور ہماچل پردیش کے گورنروں نے وزیر اعظم سے ملاقات کی Posted On: 16 J
افغانستان کے موضوع پر ایس سی او- سی ایس ٹی او سربراہ رابطہ کار اجلاس میں وزیراعظم کا اظہار خیال

عزت مآب شخصیات، سب سے پہلے، میں صدر رحمن کو ایس سی اواورسی ایس ٹی اومیں افغانستان کی صورتحال کے تعلق سے خصوصی اجلاس منعقد کرنے پر شکریہ ادا کرتا ہوں۔ افغانستان میں حالیہ پیش رفت کا ہم جیسے پڑوسی ممالک پر سب سے زیادہ اثر پڑے گا۔ اور، اسی لیے اس مسئلے پر علاقائی توجہ اورباہمی تعاون کا ماحول پیدا کرنا بے حد ضروری ہے۔ اس تناظر میں ہمیں چاراہم مسائل پر توجہ دینا ہوگی۔ پہلا مسئلہ یہ ہے کہ افغانستان میں اقتدار کی منتقلی جامع انداز میں نہیں ہوئی ہے اور یہ مذاکرات اور بات چیت کے بغیر انجام پزیر ہوئی ہے۔ اس وجہ سے نئے نظام کی قبولیت پر سوالات اٹھتے ہیں۔ افغان معاشرے کے تمام طبقات بشمول خواتین اور اقلیتوں کی نمائندگی بھی اہم ہے۔ اور اسی لیے، ضروری ہے کہ ایسے نئے نظام کو تسلیم کرنے کا فیصلہ عالمی برادری اجتماعی طور پر اور مناسب غور وفکرکے بعد کرے۔ ہندوستان اس مسئلے پر اقوام متحدہ کے مرکزی کردار کی حمایت کرتا ہے۔ دوسرا یہ کہ اگر افغانستان میں عدم استحکام اور بنیاد پرستی برقرار رہتی ہے تو یہ پوری دنیا میں دہشت گردانہ اور انتہا پسند نظریات کی حوصلہ افزائی کرے گا۔ دوسرے شدت پسند گروہوں کو بھی تشدد کے ذریعے اقتدار میں آنے کی اس سے ترغیب مل سکتی ہے۔ ہمارے تمام ممالک ماضی میں دہشت گردی کا شکار رہے ہیں۔ اور اس لیے، ہمیں مل کر اس بات کو یقینی بنانا چاہیے کہ افغانستان کی سرزمین کسی دوسرے ملک میں دہشت گردی پھیلانے کے لیے استعمال نہ ہونے پائے۔ شنگھائی تعاون تنظیم (ایس سی او) کے رکن ممالک کو اس موضوع پر سخت اور متفقہ اصول وضع کرنے چاہئیں۔ مستقبل میں ، یہ اصول پھر سے عالمی انسداد دہشت گردی تعاون کے لیے نمونہ بن سکتے ہیں۔ یہ اصول دہشت گردی کے خلاف صفر رواداری کے اصول پر مبنی ہونے چاہئیں۔ سرحد پار دہشت گردی اور دہشت گردی کی مالی معاونت جیسی سرگرمیوں کو روکنے کے لیےایک ضابطہ اخلاق مرتب کیاجانا چاہیے اور ان کے نفاذ کا نظام بھی ہونا چاہیے۔ عزت مآب شخصیات، افغانستان میں پیش رفت سے متعلق تیسرا مسئلہ منشیات ، غیر قانونی ہتھیاروں اور انسانی اسمگلنگ کا بے قابو بہاؤ ہے۔ جدید ہتھیاروں کی ایک بڑی کھیپ افغانستان میں اب بھی موجود ہے۔ ان کی وجہ سے پورے خطے میں عدم استحکام کا خطرہ برقرار رہے گا۔ شنگھائی تعاون تنظیم کا RATS میکانزم ان بہاؤ کی نگرانی اور معلومات کے تبادلے کو فروغ دینے میں تعمیری کردار ادا کرسکتا ہے۔ اس ماہ سے ، ہندوستان SCO-RATS کونسل کی صدارت کر رہا ہے۔ ہم نے اس موضوع پر عملی تعاون کے لیے تجاویز تیار کی ہیں۔ چوتھا مسئلہ افغانستان میں سنگین انسانی بحران ہے۔ مالی اور تجارت و کاروبار میں درپیش رکاوٹوں کی وجہ سے افغانستان کی عوام کی معاشی محرومی اور اقتصادی بحران بڑھ رہا ہے۔ اسی کے ساتھ ساتھ ، کووڈ-19 کا چیلنج بھی ان کے لیے پریشانی کا باعث ہے۔ بھارت کئی سالوں سے ترقی اور انسانی امداد میں افغانستان کا قابل اعتماد پارٹنر رہا ہے۔ انفراسٹرکچر سے لے کر تعلیم ،صحت اور صلاحیت کی تعمیر و ہنرمندی کے فروغ تک، ہر شعبے میں ہم نے افغانستان کی ترقی میں اپنا بھرپور تعاون ادا کیا ہے۔ آج بھی، ہم اپنے افغان دوستوں کو کھانے پینے کی اشیاء ، ادویات وغیرہ پہنچانے کے لیے بے تاب ہیں۔ ہمیں اس بات کو یقینی بنانے کے لیے مل کر کام کرنا چاہیے کہ انسانی امداد بغیر کسی رکاوٹ کے افغانستان پہنچے۔ عزت مآب شخصیات، افغانوں اور ہندوستانیوں کے مابین صدیوں سے ایک خاص رشتہ قائم ہے۔ بھارت افغان معاشرے کی مدد کے لیے ہر علاقائی یا عالمی اقدام میں مکمل تعاون کرے گا۔ بہت شکریہ!
وزیر اعظم کے ذریعے اُن کے دورۂ جاپان کے موقع پر جاری کردہ پریس بیان

نئی دہلی،29 اکتوبر / وزیر اعظم اور میرے گہرے دوست آبے جی ، ممتاز مندوبین ، دوستو ، نمستے ، کوناّ چیوا ! یہاں ٹوکیو میں، اور اس سے پہلے یمانا شی میں اور اپنے گھر میں جس اپنے پن کے ساتھ آبے سان نے میرا خیر مقدم کیا ، اس نے میرے اس جاپان دورے کی کامیابی کو نا قابل فراموش بنا دیا ہے ۔ جاپان مشرق اور مغرب کی تہذیبوں کے سرکردہ پہلوؤں کا ملاپ ہے ۔ یہ وہی عظیم ملک ہے ، جس نے سکھایا ہے کہ بنی نوع انسان کی ترقی کا راستہ قدیم اور جدید کے مابین تصادم کا نہیں بلکہ ان کے پُر امن بقائے باہمی اور خلاقیت کا ہے ۔ نئے کا خیر مقدم اور قدیم کا احترام ۔ یہ جاپان کی عالمی تہذیب کو خاص عطیہ ہے اور ساتھ ہی بھارت اور جاپان کی ایک بڑی مماثلت بھی ہے ۔ حضرات ، جاپان اور بھارت کے تعلقات کو بحر ہند اور بحر الکاہل سی گہرائی اور وسعت حاصل ہے ۔ یہ تعلقات جمہوری اقدار اور آزادی کے تئیں نیز قانون کی حکمرانی کے تئیں مشترکہ وابستگی پر منحصر ہیں ۔ اپنے تعلقات کے آئندہ کے فروغ کے لئے ایک وسیع ویژن پر کل اور آج آبے سان کے ساتھ میری مفید گفت و شنید ہوئی ہے ۔ آج اس مشترکہ ویژن پر ہم نے دستخط کئے ہیں اور کل یہ ہمارے مستقبل کو نئی روشنی دے گا ۔ ہمارے درمیان اس بات پر مکمل اتفاق ہے کہ ہم اپنے تعاون کو ڈجیٹل شراکت داری سے سائبر اسپیس تک ، صحت سے دفاع اور سلامتی تک اور سمندر سے خلاء تک ہر شعبے میں بلا روک ٹوک رفتار بخشیں گے ۔ مجھے بتایا گیا ہے کہ آج جاپان کے سرمایہ کاروں نے بھارت میں 2.5 بلین ڈالر کی نئی سرمایہ کاری کا اعلان کیا ہے ۔ اس سے بھارت میں لگ بھگ 30000 لوگوں کو روز گار ملے گا ۔ اسی سفر کے دوران دو طرفہ کرنسی سے متعلق انتظام پر بھی اتفاق ہوا ہے ۔ اس سے ہمارا باہمی اعتماد اور ہماری اقتصادی شراکت داری کی افزوں طور پر ترقی سے ہمکنار ہوتی ہوئی قربت صاف طور پر ظاہر ہوتے ہیں ۔ دوستو ، 21 ویں صدی ایشیا کی صدی ہے لیکن اس کی ہیئت پر سوال ہیں ۔ اس کا فائدہ ہو گا ، کیا کرنا ہو گا ۔ ایسے بہت سے سوال ہیں ۔ لیکن ایک بات صاف ہے ، بھارت اور جاپان کے تعاون کے بغیر 21 ویں ایشیا کی صدی نہیں ہو سکتی ۔ آبے سان اور میں ہمارے غیر ملکی اور وزرائے دفاع کے مابین 2 + 2 گفت و شنید کے لئے متفق ہوئے ہیں ۔ اس کا مقصد دنیا میں امن اور استحکام کو فروغ دینا ہے ۔ بین الاقوامی شمسی اتحاد میں جاپان کا داخلہ دنیا کے مفاد میں ایسے تعاون کی ایک روشن مثال بنے گا ۔ دوستو ، اگلے سال جاپان اوساکا میں جی 20 سربراہ ملاقات کی میز بانی کرے گا ۔ اگلے سال رگبی عالمی کپ بھی جاپان میں منعقد کیا جائے گا ۔ پہلی بار یہ ٹورنامنٹ ایشیا میں منعقد ہو گا اور پھر 2020 ء میں اولمپکس کا انعقاد ٹوکیو میں ہو گا ۔ ان تمام اہم عالمی تقریبات کے لئے میری جانب سے اور پورے بھارت کی جانب سے ہماری دِلی نیک تمنائیں آپ کے ساتھ ہیں ۔ بھارت – جاپان کے تعلقات میں پیش رفت ، جاپان کے کائیزن فلسفے کی طرح لامتناہی ہیں ۔ وزیر اعظم آبے کے ساتھ مل کر ان تعلقات کو اور زیادہ مستحکم بنانے کے لئے میں پابندِ عہد ہوں ۔ میں ایک بار پھر آبے سان کو ، جاپان کی حکومت اور آپ سب کا دِلی شکریہ ادا کرتا ہوں اور نیک تمنائیں پیش کرتا ہوں ۔ دومو اریگاتو گوزائی مس ( م ن ۔ ع ا ) ( 29 – 10 – 2018 )
کابینہ نے تائپے میں بھارت – تائپے ایسوسی ایشن اور بھارت میں تائپے اقتصادی اور ثقافتی مرکز کے درمیان سرمایہ کاری سے متعلق معاہدے پر دستخط کو منظوری دی

نئی دہلی۔24؍اکتوبر۔وزیراعظم جناب نریندر مودی کی قیادت میں مرکزی کابینہ نے تائپے میں بھارت- تائپے ایسوسی ایشن (آئی ٹی اے) اور بھارت میں تائپے اور ثقافتی مرکز کے درمیان دو طرفہ سرمایہ کاری کے معاہدے پر دستخط کو منظوری دی۔ امید ہے کہ بی آئی اے فریقین کے درمیان سرمایہ کاری کی آمد کو بڑھاوا دے۔ اس سے آئی ٹی اے اور ٹی ای سی سی کے درمیان دو طرفہ بنیادوں پر سرمایہ کاری کو مناسب تحفظ حاصل ہو۔ ممکن ہے کہ بی آئی اے آسانی کی سطح میں اضافہ کرے اور سرمایہ کاروں کی حوصلہ افزائی کرے۔ جس سے سرمایہ کاروں کو سرمایہ کاری کے لئے ایک سازگار ماحول فراہم ہوگا اس سے غیرملکی راست سرمایہ کاری ایف ڈ ی آئی کے لئے ایک پسندیدہ ملک کے طور پر پروجیکٹ انڈیا میں ملے گی ۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ا س ۔ ع ن